ઈગ્લીંશ માઈન્ડ એક બીમારી છે, ભાષા નહીંઃ ઉપરાષ્ટ્રપતિ વેકૈંયા નાયડુ
બુધવાર, માર્ચ 20 2019, 21:38 Hrs(IST)
નવગુજરાત સમય | Publish Date: Sep 28 2018 9:49PM
- દેશને આપણી વિરાસત પર ગર્વ હોવો જોઈએ
દેશના ઉપરાષ્ટ્રપતિ વેકૈંયા નાયડૂએ ભાષા સંદર્ભમાં વાતચીત કરતા કહ્યું કે, 'અંગ્રેજી દિમાગ' એક બિમારી છે, નહીં કે ભાષા. દેશને આપણી સમૃદ્ધ વિરાસત પર ગર્વ હોવો જોઈએ. નાયડૂનું આ નિવેદન એમના પહેલાંના કેટલાક નિવેદનોના સંદર્ભમાં આવ્યું છે.
વાસ્તવમાં મીડિયાના કેટલાક સમૂહોને કથિત રીતે કહ્યું હતું કે નાયડૂએ નવી દિલ્હીમાં આયોજિત હિંદી દિવસ સમારોહ દરમિયાન કહ્યું હતું કે અંગ્રેજી એક બિમારી છે, જે અંગ્રેજો છોડી ચાલ્યા ગયા છે.
ઉપરાષ્ટ્રપતિએ પોતાના ઉપરોક્ત નિવેદન સંદર્ભે કહ્યું કે, મેં આપણી માતૃભાષાના રક્ષણ અને એને પ્રોત્સાહિત કરવા અંગે વાત કરી રહ્યો હતો, ત્યારે મીડિયાના કેટલાક સમૂહોએ લખ્યું તું કે મેં એમ કહ્યું કે અંગ્રેજી એક બિમારી છે. પરંતુ મેં એવું કહ્યું જ નહતું કે અંગ્રેજી એક બિમારી છે.
ઉપરાષ્ટ્રપતિએ આજે કહ્યું કે, અંગ્રેજી એક બિમારી નથી પરતું ઈગ્લિંશ માઈન્ડ જરુર એક બિમારી છે. જે અંગ્રેજો પાસેથી આપણને વારસામાં મળ્યું છે. ગોવા સ્થિત ઈન્ડિયન ઈન્સ્ટિટ્યૂટ ઓફ ટેકેનોલોજી(આઈઆઈટી)ના ચોથા પદવીદાન સમારોહમાં નાયડુ સ્પષ્ટતા કરતાં કહ્યું કે, અંગ્રેજોને છોડી ભલે ગયા પરંતુ એને જટિલ બનાવીને ગયા છે.
અંગ્રેજોનું એ માનવું હતું કે બ્રિટિશર મહાન છે, વિદેશી મહાન છે, આપણે કશુયં નથી. આપણે આ માનસિકતામાંથી બહાર આવવું પડશે. આપણે આપણો વારસો, ભવ્ય ભૂતકાળ અને આ દેશના મહાન નેતાઓ પર ગર્વ કરવો જોઈએ.